صوفیہ بانو

صوفیہ بانو ایک پاکستانی سابق فلمی اداکارہ اور گلوکارہ ہیں جنھوں نے 1960ء اور 1970ء کی دہائیوں کے دوران لالی وڈ فلموں میں زیادہ تر معاون کرداروں میں کام کیا۔ ان کی قابل ذکر فلموں میں احساس (1972ء)، گھرانہ (1973ء) اور پردے میں رہنے دو (1973ء) شامل ہیں۔ انھوں نے 1973ء میں بہترین معاون اداکارہ کا نگار اعزاز جیتا۔

 ابتدائی زندگی 
صوفیہ بانو 23 اکتوبر 1938ء کو برطانوی ہندوستان میں ممبئی میں پیدا ہوئیں اور انھوں نے 1960ء کی دہائی کے اوائل میں فلموں میں کام کرنا شروع کیا اور ممبئی کی فلموں میں بہت سے معاون کردار ادا کیے۔

 عملی زندگی 
صوفیہ بانو 1960ء کی دہائی میں لالی وڈ فلموں میں کام کرنے کے لیے ممبئی، بھارت سے پاکستان آئیں۔  ان کی پہلی فلم "چھوٹی بہن" 1964ء میں جاری ہوئی، جس میں انھوں نے معاون کردار ادا کیا۔  اپنی اگلی فلم، اکیلے نہ جانا میں، انھیں اداکار محمد علی کے مدمقابل مرکزی ہیروئن کے کردار کی پیشکش ہوئی، لیکن یہ فلم باکس آفس پر کامیابی حاصل نہ کرسکی۔  1973ء ان کی اداکاری کا سب سے اہم سال تھا، کیونکہ اس نے دو مشہور فلمیں "گھرانہ" اور ہدایت کار شباب کرانوی کی پردے میں رہنے دو منتخب کیں۔  بعد کی فلم میں، اس نے ایک متکبر اور ضدی امیر خاتون کا کردار ادا کیا۔  ان کی آخری فلم ضروت 1976ء میں حسن طارق کی ہدایت کاری میں جاری ہوئی تھی۔

صوفیہ بانو نے اپنے 12 سالہ طویل فلمی اداکاری میں 28 فلموں میں کام کیا۔ وہ ایک پنجابی فلم میں بھی نظر آئیں۔  

 ذاتی زندگی 
صوفیہ بانو نے کراچی سے تعلق رکھنے والے پاکستان مسلم لیگ کے تاجر اور سیاست دان ہارون احمد سے شادی کی جن سے ان کے دو بچے ہیں اور انھوں نے فلم انڈسٹری کو خیرباد کہہ دیا۔

 حوالہ جات 

زمرہ:پاکستانی گلوکارائیں
زمرہ:اردو زبان کے گلوکار
زمرہ:اکیسویں صدی کی پاکستانی اداکارائیں
زمرہ:ہندی زبان کے گلوکار
زمرہ:نگار اعزاز جیتنے والی شخصیات
زمرہ:اکیسویں صدی کی بھارتی اداکارائیں
زمرہ:اردو سنیما میں اداکارائیں
زمرہ:بیسویں صدی کی پاکستانی اداکارائیں
زمرہ:اکیسویں صدی کے پاکستانی گلوکار
زمرہ:اکیسویں صدی کی پاکستانی گلوکارائیں
زمرہ:ہندی سنیما کی اداکارائیں
زمرہ:بقید حیات شخصیات
زمرہ:پنجابی سنیما کی اداکارائیں
زمرہ:پنجابی زبان کے گلوکار
زمرہ:بیسویں صدی کی پاکستانی گلوکارائیں
زمرہ:بھارتی فلمی اداکارائیں
زمرہ:پاکستانی فلمی اداکارائیں
زمرہ:بیسویں صدی کی بھارتی اداکارائیں
زمرہ:1938ء کی پیدائشیں
زمرہ:مقالے جن میں انگریزی زبان کا متن ہے